RAPPORT ANNWALI 2019 MINISTERU GĦAT-TURIŻMU Indiċi L-Uffiċċju tas-Segretarju Permanenti Id-Direttorat għall-Istrateġija u Sapport Id-Direttorat għall-Iżvilupp tal-Politika u Implimentazzjoni tal-Programm (PDPI) Information Management Unit (IMU) Id-Direttorat tas-Servizzi Korporattivi Paġna L-Uffiċċju tas-Segretarju Permanenti Introduzzjoni Is-sena 2019 kienet ikkaratterizzata minn ħidma qawwija biex ikompli t-twettiq tal-programm tal-Ministeru, fosthom l-implimentazzjoni ta' numru ta' proġetti u l-ħidma biex l-Air Malta tkompli ttejjeb l-operat tagħha Il-Ministeru kellu taħt ir-responsabbiltà tiegħu numru ta' oqsma differenti, fosthom it-turiżmu, l-avjazzjoni, l-industrija tal-films, proġetti ta' riġenerazzjoni u proġetti bi sħubija bejn il-Gvern u l-privat, l- ekonomija l-blu, is-settur tat-trasbord u l-ibburdjar. Għalkemm ix-xogħol kollu li jagħmel il-Ministeru jaqa' taħt ir-responsabbiltà tas-Segretarju Permanenti, dan l-Uffiċċju jinkludi wkoll id-Direttorat għall-Istrateġija u Sapport, id-Direttorat għall-Iżvilupp tal-Politika u l-Implimentazzjoni tal-Programm, it-Taqsima tal-Information Management Unit u d-Direttorat għas- Servizzi Korporattivi. Barra minn hekk, hemm ukoll numru ta' entitajiet li jaqgħu taħt ir-responsabbiltà tal- Ministeru għat-Turiżmu. Dawn huma l-Awtorità Maltija għat-Turiżmu (MTA), l-Air Malta, l-Istitut għall- Istudji Turistiċi, iċ-Ċentru tal-Mediterran għall-Konferenzi, il-Fondazzjoni għall-Iżvilupp taż-Żoni Turistiċi (FTZD), Conventions Malta, Malta Freeport Corporation, il-Korporazzjoni għar-Riġenerazzjoni tal-Port il- Is-Settur tat-Turiżmu u l-Air Malta Dawn huma wħud mill-kisbiet, inizjattivi u proġetti li ġew xprunati minn dan l-Uffiċċju matul l-2019: • Żieda ta' kważi sitta (6) fil-mija fuq is-sena 2018 fl-ammont ta' turisti li żaru Malta biex dawn laħħqu għal żewġ miljuni punt tmienja. Permezz ta' ħidma sfiqa mill-Ministeru, l-Awtorità Maltija għat-Turiżmu, l-Ajruport Internazzjonali ta' Malta u l-linji tal-ajru, żidna n-numru ta' rotot minn u lejn Malta, minn 90 rotta fl-2017 għal 130 rotta fl-2019, biex hekk Malta issa għandha konnettività bl-ajru ma' bliet madwar l-Ewropa kollha, il-Lvant Nofsani u anke l-Golf, inkluż ma' Amman fil-Ġordan u Doha fil-Qatar. Din id-diversifikazzjoni fis-swieq għandha rilevanza partikolari fil-kuntest tal-iżviluppi politiċi u ekonomiċi bħal Brexit, minħabba li wieħed minn kull erba' turisti li jżuru Malta huwa Ingliż. L-investiment li sar f'dan is-settur wassal biex it-turisti li ġew Malta kienu jammontaw għal żewġ miljuni punt tmienja, żieda ta' kważi sitta (6) fil-mija meta mqabbla mas-sena ta' qabel. • L-2019 kienet sena ta' ċelebrazzjoni u suċċess għall-Air Malta hekk kif il-kumpanija nazzjonali tal-ajru ċċelebrat il-45 sena minn mindu bdiet ittajjar il-bandiera Maltija. 18-il sena sħaħ, irnexxielha tagħlaq is-sena finanzjarja tagħha bi profitti operazzjonali. riżultat ta' deċiżjonijiet importanti li ttieħdu dwar l-Air Malta fl-2018, fosthom l-adozzjoni ta' Business Plan ġdid, il-konklużjoni tal-ftehimiet kollettivi tas-sezzjonijiet differenti tal- ħaddiema u l-hiving off tas-servizzi tal-ground handling biex il-kumpanija tkun tista' tiffoka iktar fuq il-core business tagħha. Din l-istrateġija wasslet biex setgħu jiġu introdotti prezzijiet iktar kompetittivi permezz ta' mudelli ġodda, iktar rotot ġodda, żieda fil-frekwenza tal-iktar rotot popolari u tkabbir tal-flotta b'ajruplani aktar moderni. Żviluppi f'dan ir-rigward jinkludu l-ftuħ ta' rotot lejn Varsavja, Mumbai, Ibiza kif ukoll bdiet ittir lejn il-Kajr wara nuqqas ta' 12- B'hekk l-Air Malta rreġistrat żieda ta 11% fil-passiġġieri li jtiru magħha. L-Air Malta żiedet ukoll il-frekwenza ta' titjiriet lejn l-iktar rotot popolari bħal Pariġi Charles De Gaulle, • L- Air Malta kompliet ukoll bil-proċess tat-tibdil tal-flotta bl-akkwist tal-ewwel żewġ ajruplani Dan il-proċess hu mifrux fuq ħames snin fejn hu ppjanat li l-flotta kollha tiġi mgħammra b'dan it-tip ta' ajruplan, li hu l-aħħar mudell tal-A320. L-A320 Neo, b'magni ġodda, jikkonsma inqas fjuwil, li jfisser inqas emissjonijiet fl-arja u potenzjal ta' rotot B'hekk joffri effiċjenza massima għall-operat tal-Air Malta fis-snin li ġejjin. • Wara xhur ta' diskussjonijiet u negozjati, f'Settembru l-Ministeru għat-Turiżmu u l-Awtorità Maltija għat-Turiżmu laħqu ftehim kummerċjali mal-klabb tal-futbol tal-Manchester United biex Malta tkun official destination partner tal-klabb tal-Premier League Ingliż. akbar investiment fil-marketing ta' Malta bħala destinazzjoni turistika li qatt sar mill-Gvern Malti u l-ewwel wieħed tad-daqs u x-xorta tiegħu. Dan il-ftehim għandu jġib miegħu numru ta' benefiċċji, partikolarment rikonoxximent ikbar għall-brand Visitmalta għaliex din se tkun qed tiġi promossa waqt il-logħbiet home tal-Manchester United u fuq l-istazzjonijiet tal-marketing diġitali, il-midja soċjali u stampata, u l-mobile app tal-klabb. Ta' min isemmi li dan il-klabb għandu segwaċi mad-dinja kollha li jlaħħqu għal iktar minn biljun u udjenzi televiżivi li jlaħħqu għal iktar minn 3.5 biljuni f'iktar minn 200 territorju, li jagħmluh l-iktar tim sportiv popolari fid-dinja. • Ftehim bejn il-Ministeru għat-Turiżmu u Strong Network Global Initiative (SUNx), li permezz tiegħu se jinfetaħ ċentru globali f'Malta, se jpoġġi lil pajjiżna minn tal-ewwel għall-ivvjaġġar li huwa sostenibbli u nadif. Permezz ta' dan iċ-ċentru se tkun qed issir evalwazzjoni u jiġi ppubblikat rapport darba f'sena dwar l-impatt tal-ivvjaġġar fuq l-ambjent. Se jiġu identifikati wkoll numru ta' inizjattivi li se jiġu diskussi minn think tank li se jiltaqa' f'Malta fl-2020. Avveniment abbinat ma' din l-inizjattiva kien laqgħa fil-Parlament Ewropew fi Brussell flimkien ma' numru ta' stakeholders fl-industrija. • Biex jissaħħaħ il-kalendarju ta' avvenimenti b'firxa għall-gosti ta' ġeneri ta' turisti differenti matul is-sena kollha, fl-2019 ġew attirati numru ta' avvenimenti ġodda. avveniment tal-mużika BBC Solo Concert u Liam Gallagher Live in Concert, li ttellgħu f'Lulju, u l-Mediterranean Stars Festival li sar b'kollaborazzjoni ma' Radio Italia Live f'Ottubru. Għal dan il-kunċert attendew 32,000 ruħ, li 54% minnhom kienu turisti. F'Diċembru kellna żewġ Soleil – Vitori kien show esklużiv għal Malta u kien maqsum fuq 26 show teatrali fiċ-Ċentru tal-Mediterran għall-Konferenzi (MCC). fil-belt kapitali, immirat għall-familja kollha u li dam għaddej għal 26 jum. Mil-lat sportiv, għat-tieni sena ġew organizzati wkoll is-Super League Triathlon u t-tiġrijiet tal-Powerboats taħt Dawn l-avvenimenti ġew imxandra dirett fuq stazzjonijiet internazzjonali Ġie mtella' wkoll Esports Festival internazzjonali f'pajjiżna organizzat minn Gamers.com.mt, fejn ħadu sehem mat-tlett elef parteċipant minn bosta pajjiżi. • B'investiment ta' disgħa u għoxrin miljun ewro parzjalment iffinanzjat mill-Unjoni Ewropea, kompliet il-ħidma sabiex in-naħa t'isfel tal-Belt Valletta tiġi riġenerata. Tlesta r-restawr fuq il- fortifikazzjonijiet (English & French Curtain u German & St Sebastian Curtain), fuq il-faċċata tal-Berġa tal-Baviera u l-Berġa ta' Aragona, il-faċċata tal-Knisja tal-Pilar kif ukoll restawr fuq il-koppli tal-Knisja ta' Santu Wistin u tal-Knisja tal-Karmelitani. Tlesta wkoll ix-xogħol ta' tisbiħ ta' Triq Marsamxett u Triq San Bastjan. • Fiċ-Ċentru tal-Mediterran għall-Konferenzi tlestew l-interventi fuq il-bejt biex ikun mibdul f'outdoor venue li jakkomoda mat-800 persuna, kif ukoll sar tibdil fis-sistema tal-arja kundizzjonata fiċ-Ċentru kollu. Virtual Reality u Holographic Technology sal-aħħar tal-2019 kienu jinsabu fi stadju avvanzat. Fi Frar tal-2019 saru wkoll attivitajiet biex jikkommemoraw l-40 sena mill-ftuħ taċ-Ċentru tal- Mediterran għall-Konferenzi. • B'kollaborazzjoni mal-Uffiċċju tal-President ta' Malta, fl-2019 tlesta x-xogħol infrastrutturali fuq skate park ġdid f'Birżebbuġa. Dan il-proġett jifforma parti minn proġett estensiv ta' riġenerazzjoni f'Birżebbuġa, fejn kompla x-xogħol relatat ma' disinn, pjanti u permessi. • Żvilupp importanti ferm fejn tidħol l-avjazzjoni kien it-tnedija tal-Malta Air, li se tkun ibbażata f'Malta u li se ttir lejn 60 destinazzjoni f'21 pajjiż. Malta Air hija linja tal-ajru tar-Ryanair, liema kumpanija topera l-Malta Air. Skont il-ftehim li laħaq il-gvern Malti mal-kumpanija Ryanair, 6 ajruplani Boeing 737 se jkunu bbażati Malta u dawn jiżdiedu għal 10 fit-tliet snin li ġejjin b'investiment ta' madwar $1 miljun. Bħala parti mill-ftehim, il-50 ajruplan tal-kumpanija Ryanair se jkunu reġistrati fuq ir-reġistru tal-avjazzjoni ta' Malta. Il-gvern Malti żamm id-dritt li ma jħallix lill-kumpanija tibdel isimha u li tittrasferixxi l-liċenzja tal-operat barra minn Malta biex hekk ikunu salvagwardjati l-interessi tal-gvern Malti. • Ġie finalizzat il-masterplan għaż-żona tal-ajruport. Dan il-masterplan, li sar b'kollaborazzjoni mal-Malta Industrial Parks fi ħdan il-Ministeru għall-Ekonomija, huwa intiż biex, fost l-oħrajn, itejjeb il-faċilitajiet ta' manutenzjoni, cargo handling u influss ta' turisti fl-istess ajruport. • F'Diċembru 2019, Malta ospitat għall-ewwel darba s-CAPA World Aviation Outlook Summit Dan huwa summit internazzjonali fejn mexxejja tal-avjazzjoni mid- dinja kollha kif ukoll rappreżentanti ewlenin tal-linji tal-ajru u ajruporti jiddiskutu l-isfidi u l- futur ta' dan is-settur hekk importanti. Dan is-summit serva ta' pjattaforma b'saħħitha ħafna sabiex insaħħu u nippromovu s-settur tal-avjazzjoni f'pajjiżna. • Fejn tidħol l-industrija tal-films, f'April tal-2019 tnediet skema li biha ġew riveduti l-inċentivi fiskali għall-investituri barranin biex tiżdied il-kompetittività ta' Malta f'dan il-qasam. qabel il-cash rebate kien ta' 27%, produzzjonijiet li jissodisfaw diversi kriterji issa jistgħu jgawdu minn cash rebate sa massimu ta' 40% tal-ispejjeż li jonfqu fil-gżejjer Maltin. Matul is-sena dan l-uffiċċju żamm kuntatt kontinwu mal-uffiċċji tal-Ombudsman, tal-Awditur Ġenerali u tad-Dipartiment għall-Awditjar u Investigazzjonijiet Interni biex tiġi provduta kwalunkwe informazzjoni Is-settur tat-turiżmu huwa mimli sfidi. Madanakollu, il-Ministeru għat-Turiżmu huwa kommess li jibqa' jaħdem sabiex inkomplu nibnu fuq ir-riżultati pożittivi li s'issa kiseb pajjiżna bil-għan li s-settur jibqa' kompettitiv u sostenibbli. Id-Direttorat għall-Istrateġija u Sapport Introduzzjoni Id-Direttorat għall-Istrateġija u Sapport jaqdi l-funzjoni ta' sostenn għall-Uffiċċju tas-Segretarju Permanenti kif ukoll jipprovdi servizz ta' kordinament bejn diversi direttorati u entitajiet fi ħdan il-Ministeru. direttorat għandu wkoll ir-responsabbiltà li jipprovdi sapport f'oqsma differenti bħal amministrazzjoni, management u ppjanar finanzjarju. Id-Direttorat jassisti wkoll fl-implimentazzjoni tal-politika, strateġija u proġetti, miżuri li għandhom x'jaqsmu mal-Manifest Elettorali, miżuri tal-Baġit, miżuri ta' simplifikazzjoni u inizjattivi oħra li jinħarġu mill-Uffiċċju tal-Prim Ministru. Il-funzjoni ta' dan id-Direttorat hi li jassisti fl-operat tal-Ministeru sabiex jassigura li l-funzjoni tad-Direttorati tkun effettiva u effiċjenti. Miżuri tal-Baġit u Simplifikazzjoni Id-Direttorat kellu r-responsabbiltà li jsegwi l-implimentazzjoni ta' tnejn u erbgħin miżura tal-Baġit u simplifikazzjoni. Fost dawn, kien hemm sittax-il miżura marbuta mas-sena 2019 filwaqt li l-bqija kienu miżuri mħabbra fis-snin bejn l-2015 u l-2019. Din is-sena ġew inklużi wkoll sitt miżuri addizzjonali kif ukoll Dan l-uffiċċju kien għaddej b'ħidma kontinwa sabiex jassigura li dawn il-miżuri jiġu implimentati. Dawn huma xi wħud mill-miżuri li twettqu sal-aħħar tal-2019: • F'Jannar 2019 ittellgħet il-ħdax-il edizzjoni tal-Gozo Tourism Awards fejn sitt persuni b'rabtiet diretti mal-industrija turistika Għawdxija ġew ippremjati għall-ħidma u għall- kontribut tagħhom favur is-settur turistiku Għawdxi. L-Awtorità Maltija għat-Turiżmu qed taħdem id f'id mal-gvern sabiex ikomplu jsiru avvenimenti ta' kwalità li jagħtu esperjenza mill-aqwa lit-turisti f'Għawdex. • F'April tnediet il-kampanja informattiva fuq l-Insolvency Fund permezz ta' reklami fuq il- midja soċjali kif ukoll fuq programmi televiżivi lokali sabiex titkabbar il-kuxjenza li kull persuna interessata li tixtri travel package tagħmel dan minn kumpanija reġistrata mal- B'hekk jiġi żgurat li l-klijenti ma jibqgħux b'xejn f'każ li l-aġenzija tal- ivvjaġġar tfalli wara li jkunu laħqu tħallsu l-flus. • Ġie finalizzat diving masterplan li jinkludi s-siti tad-diving kollha f'Malta u Għawdex. Fil- passat kien ġie formulat diving masterplan li kien jinkludi lil Malta biss. Permezz tal-masterplan ġdid, is-siti tad-diving f'Malta u Għawdex qed jiġu promossi u mtejba bl-istess mod skont il- bżonnijiet tas-siti individwali. • Ġie ffirmat MOU bejn l-Pulizija u l-Awtorità Maltija għat-Turiżmu li permezz tiegħu l-Pulizija ġew mogħtija aċċess għas-sistema elettronika tal-Awtorità fejn ikunu jistgħu jaċċessaw informazzjoni dwar operazzjonijiet turistiċi b'mod immedjat u mingħajr il-ħtieġa li toqgħod issir talba lill-Awtorità kull darba. B'din il-miżura se jiġi ffrankat il-ħin fil-qadi ta' dmirijiet kemm tal-Pulizija kif ukoll tal-Awtorità. • F'Mejju ġew installati faċilitajiet sanitarji (showers u changing rooms) f'diversi bajjiet, fosthom: Għajn Tuffieħa, Golden Bay, l-Għadira, il-Ġnejna, l-Armier, Buġibba Perched Beach, Fond Għadir, il-Balluta, Pretty Bay u l-Bajja San Ġorġ f'Birżebbuġa, il-Fajtata f'Wied il-Għajn, Għar l-Aħmar f'Marsaxlokk, Wied iż-Żurrieq u r-Rinella. • F'Mejju ġie uffiċjalment inawgurat Ġnien Duminku Mintoff b'investiment ta' miljun ewro. Il-proġett jikkumplimenta l-viżjoni tal-Gvern li joħloq aktar spazji miftuħa u żoni rikreattivi għall-pubbliku. F'dan il-ġnien tħawlu madwar 75 siġra u 'l fuq minn 25,000 pjanta. Ġiet ukoll installata sistema ta' CCTV għas-sigurtà meħtiega tal-post. • F'Ġunju ġie mniedi s-servizz minn Malta għal Doha. Fix-xhur tas-sajf il-Qatar Airways kienu qed joperaw titjira minn Malta għal Doha kuljum, filwaqt li fix-xhur tax-xitwa t-titjira kienet qed topera erba' darbiet fil-ġimgħa. Din it-titjira tikkumplimenta l-viżjoni li għandu l-gvern għat-turiżmu, bl-objettiv li jiddiversifika s-swieq turistiċi ta' Malta u jattira viżitaturi minn pajjiżi bħaċ-Ċina, l-Awstralja u l-Ġappun. Min-naħa tagħha l-Awtorità Maltija għat-Turizmu għaddejja b'ħidma ta' reklamar ta' pajjiżna f'dawn is-swieq. • F'Ġunju tlesta x-xogħol marbut mal-estensjoni ta' numru ta' bajjiet madwar Malta. Dawn huma l-bajja ta' San Ġorġ f'Birżebbuġa, il-bajja tal-Balluta, il-bajja tal-Fajtata u l-bajja ta' Għar Aħmar f'Marsaxlokk. F'dawn il-bajjiet ittella' ramel mill-baħar stess li b'makkinarju speċjalizzat tferrex fl-entratura u ġew iffurmati bajjiet ġodda mdaqqsa tar-ramel. Il-metodi użati kienu maqbula mal-awtoritajiet, fosthom l-Awtorità għall-Ambjent u r-Riżorsi, sabiex isir l- inqas impatt negattiv possibbli fuq il-wiċċ tal-baħar. Dan barra xogħol li sar mill-Fondazzjoni għall-Iżvilupp taż-Żoni Turistiċi, fejn barra li installaw showers u bins tar-riċiklaġġ u tejbu l- aċċessibbiltà, għamlu diversi operazzjonijiet ta' manutenzjoni. • B'investiment ta' €8 miljun, il-Malta Air Traffic Services inawgurat sistema ġdida bl-aħħar teknoloġija għall-immaniġġjar tat-traffiku. Din is-sistema ġdida tgħaqqad b'mod effiċjenti l- informazzjoni mir-radars biex jiġu mmexxija iktar ajruplani fl-ispazju territorjali ta' Malta. radar ewlieni ta' sorveljanza f'Ħad-Dingli ġie wkoll aġġornat b'apparat iktar modern b'investiment ta' madwar tliet miljun ewro. • Matul l-2019 kompliet il-ħidma sabiex insaħħu l-konnettività u nattiraw aktar turiżmu mill- Ewropa tal-Lvant. F'Jannar ġie varat il-pjan ta' reklamar għall-2019 fis-Slovakkja, fir- Repubblika Ċeka, fis-Slovenja, fl-Ungerija, fil-Polonja, fl-Ukraina u fir-Russja. attività diretta mill-MTA, saret ukoll attività ta' reklamar mal-linji tal-ajru Ryanair u Wizz Ġie kkonfermat ukoll programm ta' charters minn aġenzija Maltija minn Varsavja. li ntlaħaq ftehim li viżitaturi mill-Ġorġja u l-Ungerija m'għadx għandhom bżonn visa biex jiġu lejn Malta, ġie konkluż ftehim li bejn Ġunju u Ottubru 2019 se jkun hemm charters li jtiru lejn Malta dirett minn Tbilisi, il-Ġorġja. • Ġew mistiedna f'pajjiżna stazzjonijiet televiżivi, ġurnalisti u nies influwenti sabiex nippromovu turiżmu reliġjuż, kif ukoll turiżmu għal niċeċ oħra bħal gastronomija, scuba diving, tagħlim tal- Ingliż u turiżmu tal-familja. • L-aħħar statistika li ħarġet turi kif dan ir-reklamar kontinwu qed ikun ta' suċċess, hekk kif kien hemm tkabbir sostanzjali fin-numru ta' turisti mill-Ewropa tal-Lvant li żaru l-Gżejjer Maltin fl- Waqt li fl-2018 turisti mill-Ungerija ammontaw għal 27,603, fl-istess perjodu tal-2019 żaru Malta 36,161 turist Ungeriż. L-istess ġara bin-numru ta' turisti mill-Polonja - fejn bejn Jannar u Novembru 2018 kellna 91,242 turist, mentri fl-istess perjodu tas-sena 2019 ġew total ta' 97,226 turist. • Matul is-sena li għaddiet ġie rivedut il-kors tal-gwidi tat-turisti. Fil-passat l-istudenti li kienu qed jattendu għall-kors ta' gwida ġewwa l-Istitut għall-Istudji Turistiċi riedu jwettqu kors sħiħ qabel ma tinħarġilhom il-liċenzja. F'Settembru ntlaħaq ftehim mal-Awtorità Maltija tat- Turiżmu u l-Unjin tal-Gwidi biex jiqsar il-kors tal-gwidi u fl-istess ħin tingħatalhom il- possibilità li dawn jingħataw liċenzja parzjali u temporanja biex ikunu jistgħu jiggwidaw taħt superviżjoni meta jkunu wettqu ċertu ammont ta' credits mill-kors. Dan biex huma jkunu jistgħu jiksbu esperjenza prattika waqt iż-żmien tal-istudju. • Bl-għan ewlieni li tittejjeb l-infrastruttura tal-film studios u sussegwentement tattira iktar produzzjonijiet ta' livell lejn pajjiżna, il-Kummissjoni Maltija tal-Films fasslet masterplan għaż-żona tal-Film Studios fil-Kalkara. Fl-2019 tkompla x-xogħol fuq l-ewwel fażi ta' dan il- • F'Ottubru ġiet imnedija l-iskema tad-double glazing għar-residenti ta' Birżebbuġa. Eliġibbli għall-iskema huma residenti li joqogħdu fi kważi 40 triq magħżula. Dawn it-toroq intgħażlu wara li sar studju kkummissjonat minn kumpanija indipendenti u kif ukoll wara konsultazzjoni mal-Kunsill Lokali u stakeholders li għandhom għal qalbhom lil Birżebbuġa. Il-Ministeru għat-Turiżmu mistenni jagħti 90% rebate tal-ispejjeż u kull residenza li tapplika għal din l-iskema tista' tapplika għal ammonti sa massimu ta' €2,000. Din hija skema tal- Ministeru għat-Turiżmu u ġiet iffinanzjata mill-Malta Freeport Terminal u l-Malta Freeport • F'Novembru ġie identifikat sit f'Bengħajsa fejn se jkun qed isir proġett li se jinkludi picnic area, camping site kif ukoll se jiġi rinovat bunker li hemm fl-inħawi. Dan il-proġett huwa mmirat biex inkomplu naħdmu fuq ir-riġenerazzjoni ta' Birżebbuġa hekk kif ser ikun qiegħed jingħaqad ma' numru ta' proġetti oħra li huma ppjanati f'Birżebbuġa, fosthom ir-riġenerazzjoni tal-promenade ta' Birżebbuġa, il-proġett ta' parkeġġ li ser ikun qiegħed isir fil-lokal, u l-proġett li sar aktar riċenti ta' skatepark flimkien mal-Uffiċċju tal-President. Oriġinarjament kien hemm pjan biex din l-art issir container terminal iżda wara diskussjonijiet mal-Malta Freeport Terminals intlaħaq qbil biex minflok din l-art tinbidel f'post ta' rikreazzjoni għar-residenti ta' Birżebbuġa u tan-Nofsinhar ta' Malta. Inizjattivi u Miżuri Mmexxija mid-Direttorat għall-Istrateġija u Sapport Kif imsemmi aktar 'il fuq f'dan ir-rapport, id-Direttorat għandu r-responsabbiltà ta' Project Leader fuq numru ta' miżuri tal-Baġit u simplifikazzjoni u xi inizjattivi oħrajn magħżula mill-Ministeru. Hawn taħt se jingħata rendikont qasir tal-ħidma u l-progress li sar fuq dawn il-miżuri. Id-Direttorat qed imexxi grupp ta' ħidma li qed jaħdem fuq ir-reviżjoni tal-liġi Maltija li tirregola s- settur tat-turiżmu. Ix-xogħol jinkludi r-reviżjoni tal-Att dwar it-Turiżmu u numru ta' Avviżi Legali relatati miegħu, l-abbozzar ta' Avviżi Legali ġodda u kif ukoll abbozzar ta' standards u linji gwida ġodda li wasal fi stadju avvanzat. Dawn id-dokumenti qed ikunu analizzati kemm mil-lat legali u kif ukoll mil-lat operattiv u amministrattiv. L-għan tal-eżerċizzju hu li l-qafas regolatorju tat-turiżmu f'Malta jkun organizzat aħjar, simplifikat u jirrifletti r-realtajiet tal-industrija tal-lum. Id-Direttorat kompla bil-ħidma fuq l-abbozzar tal-Politika dwar l-Avjazzjoni u kif ukoll l-abbozzar ta' qafas legali għat-twaqqif ta' Korporazzjoni tal-Avjazzjoni bl-għan li jkun hemm kordinament aħjar tal- politika tal-avjazzjoni, relazzjonijiet aħjar mal-istakeholders kollha fl-industrija u maniġġjar aħjar tal- ftehimiet kollha li l-gvern għandu ma' operaturi jew stakeholders oħrajn rigward artijiet. Kompliet il-ħidma biex il-proġett ta' riġenerazzjoni ta' Marsaxlokk jitwettaq. Minbarra l-ħidma biex il- parkeġġ seta' jitlesta b'suċċess u jinfetaħ għall-pubbliku, qed isiru toroq ġodda biex titjieb iċ- ċirkolazzjoni tal-vetturi u x-xatt ta' Marsaxlokk ikun jista' jingħalaq għat-traffiku. tlestew ix-xogħlijiet u nfetħet Triq Barthelemy. Il-proġett ħolistiku jinkludi wkoll xogħol fuq iż-żona magħrufa bħala l-Magħluq u Xatt is-Sajjieda biex din il-parti tal-villaġġ tinbidel f'żona pedonali. f'Novembru tal-2019, ġie ppubblikat it-tender għax-xogħlijiet fil-Magħluq. Rigward il-proġett ta' riġenerazzjoni ta' Birżebbuġa, tlesta x-xogħol fuq l-iskatepark filwaqt li rigward l-interventi fuq Triq San Patrizju u l-bini ta' parkeġġ multistorey ġdid, ġew sottomessi l- applikazzjonijiet neċessarji għall-permess mal-Awtorità tal-Ippjanar. Id-Direttorat kien responsabbli wkoll għall-proġett ta' riġenerazzjoni ta' ġnien fil-Gudja. tlesta x-xogħol preparatorju inkluż pjanti u kitba tat-tenders, ġie ppubblikat it-tender u kien aġġudikat. Ix-xogħlijiet mistennija jibdew fl-2020. Id-Direttorat għall-Iżvilupp tal-Politika u Implimentazzjoni tal-Programm Introduzzjoni Id-Direttorat għall-Iżvilupp tal-Politika u Implimentazzjoni tal-Programm (PDPI) għandu bħala funzjonijiet ewlenin l-iżvilupp tal-politika b'konnessjoni mal-oqsma li jaqgħu taħt il-portafoll tal-Ministeru, l-Affarijiet tal-Unjoni Ewropea (UE), kif ukoll proġetti kofinanzjati mill-Unjoni Ewropea. Żvilupp ta' Politika Id-Direttorat iservi bħala punt ta' kuntatt fi ħdan il-Ministeru rigward politika li taqa' taħt il-kompetenzi tal- Ministeru għat-Turiżmu u l-monitoraġġ tar-riformi tal-politika. Id-Direttorat ikkordina konsultazzjonijiet pubbliċi fuq livell nazzjonali jew Ewropew rigward politika, ta' natura leġiżlattiva jew mhix, li tista' tolqot lill-entitajiet jew partijiet interessati li għandhom x'jaqsmu mal-portafoll tal-Ministeru. ikkordina pożizzjonijiet u ta risposti sabiex l-interessi ta' dawn l-entitajiet u partijiet interessati jiġu riflessi fil-politika nazzjonali u Ewropea. Id-Direttorat irrapporta wkoll dwar miżuri li kienu qegħdin jitwettqu u kkordina informazzjoni dwar il-Programm ta' Riforma Nazzjonali filwaqt li pprovda informazzjoni għall- Organisation for Economic Cooperation and Development (OECD) biex ikun inkluż fir-rapport annwali tal- OECD fuq it-Turiżmu għas-sena 2018 (OECD Tourism Trends and Policies 2020). Affarijiet tal-Unjoni Ewropea Waħda mir-responsabbiltajiet ta' dan id-Direttorat kienet li jirrevedi dawk il-proposti leġiżlattivi u anke dawk li jaffettwaw l-oqsma li jaqgħu taħt il-portafoll tal-Ministeru għat-Turiżmu u li jista' jkollhom effett dirett jew indirett fuq Malta. F'dan il-proċess, id-Direttorat jiżgura li dawn ikunu jaqblu mal-politika tal- Id-Direttorat ikkordina u fformula l-pożizzjoni tal-Ministeru fuq proposti leġiżlattivi tal-Unjoni Ewropea wara li kkonsulta ma' entitajiet li jaqgħu taħt l-istess Ministeru kif ukoll ma' entitajiet oħra fil- Fosthom kien hemm proposti konnessi mal-avjazzjoni, mal-ambjent, mal-Qafas Strateġiku Marittimu, proposta relatata mal-ilma tax-xorb, proposta dwar l-ekwità u t-trasparenza għall-utenti tan-negozji u servizzi ta' intermedjazzjoni online, proposti li għandhom x'jaqsmu mal-edukazzjoni, mar-regolamentazzjoni tal- kwalifiki professjonali u mal-Portal Diġitali Uniku. Tħejjew ukoll pożizzjonijiet għal-laqgħat tal-ASEAN (Association of South Eastern Asian Nations), għad-diskussjonijiet fl-ICAO (International Civil Aviation Organisation) u laqgħat tal-WestMED Initiative. Ġew provduti wkoll il-pożizzjonijiet meħtieġa għal-laqgħat tal-Kunsill Ewropew, il-Kumitat tar- Rappreżentanti Permanenti u l-gruppi ta' ħidma tal-Kunsill Ewropew, kif ukoll għal-laqgħat tal-Kumitati li jaqgħu taħt il-kompetenza ta' ministeri oħrajn. Ġew preparati rapporti u ngħataw tweġibiet għal dawk it- talbiet li tressqu mill-istituzzjonijiet varji tal-Unjoni Ewropea u li jorbtu ma' deċiżjonijiet dwar politika. Ġie mħejji r-Rapport Annwali għat-Turiżmu għas-sena 2018, li ġie sottomess lill-Kummissjoni Ewropea. Id-Direttorat ta wkoll pożizzjonijiet u risposti għal mistoqsijiet mill-Kummissjoni marbutin mas-Semestru Id-Direttorat għall-Iżvilupp tal-Politika u Implimentazzjoni tal-Programm ikkordina bejn entitajiet li jaqgħu taħt il-Ministeru għat-Turiżmu u l-Ministeru għall-Affarijiet Ewropej u l-Ugwaljanza (MEAE) biex jagħti l- pożizzjoni fuq l-effett li huwa mistenni li jkollu BREXIT fuq l-istess l-entitajiet li jaqgħu taħt il-Ministeru għat-Turiżmu, sabiex finalment jinkiseb l-aħjar riżultat fin-negozjati. Involviment f'konferenzi li saru f'Malta u barra minn Malta Id-Direttur attendiet laqgħat barra minn Malta matul l-2019. Dawn kienu jinkludu: • Kumitat Konsultattiv għat-Turiżmu fi Brussell - Malta hija membru tal-Kumitat Konsultattiv għat-Turiżmu u d-Direttorat ħa sehem f'żewġ laqgħat tal-Kumitat fl-2019. Għal dawn il-laqgħat ġew ippreparati l-pożizzjonijiet tal-Gvern fuq diversi temi li ġew diskussi. • Laqgħat tal-Inizjattiva tal-WestMED li seħħew fi Brussell. Ewropew. Kordinament u monitoraġġ ta' proġetti kofinanzjati mill-Unjoni Ewropea Waħda mill-funzjonijiet tal-PDPI hi li jsegwi mill-qrib it-twettiq ta' proġetti tal-Ministeru, u li jaqdi l- funzjoni ta' Line Ministry fejn jidħlu proġetti mħallsa mill-fondi diretti tal-Unjoni Ewropea. Bħalissa qegħdin jiġu implimentati proġetti b'fondi diretti li jaqgħu rispettivament taħt il-programmi tal-Horizon 2020 u l-COSME, kif ukoll taħt il-programmi tal-ERDF u l-ESF. Dan il-proġett fiħ ħdax-il proposta b'inizjattivi varji u l-valur tiegħu jammonta għal madwar €20 miljun. qed jieħdu sehem entitajiet minn sitt gżejjer li huma Funchal (il-Portugall), Las Palmas (Spanja), Elba (l- Italja), Rhetymno (il-Greċja), Limassol (Ċipru) u Valletta (Malta). Dan il-proġett għandu l-iskop li jibni kompetenzi neċessarji biex jiġu indirizzati n-neċessitajiet mobilistiċi tat-turisti kif ukoll dawk tar-residenti. Il-Ministeru għat-Turiżmu ngħaqad flimkien ma' entitajiet oħra li jinkludu l-Università ta' Malta, il-Kunsill Lokali tal-Belt Valletta u Transport Malta, bil-għan li jitwettqu miżuri ta' trasport li jnaqqsu t-tniġġis tal- arja. Hu ppjanat li titnieda kompetizzjoni għas-settur tal-akkomodazzjoni, b'fond ta' €70,000 għall-entitajiet li jimplimentaw l-aħjar inizjattivi li jgħinu f'dan ir-rigward. L-allokazzjoni finanzjarja għall-attivitajiet li ser jitwettqu b'sostenn minn dan il-Ministeru tammonta għal madwar €235,000. Dan il-proġett jinkludi attivitajiet varji ta' promozzjoni relatati ma' lokalitajiet li ngħataw il-premju bħala destinazzjoni ta' eċċellenza. Matul l-2019 tħejjew numru ta' attivitajiet li jinkludu promozzjoni online u preparazzjonijiet neċessarji biex sitt ġurnalisti barranin jiġu Malta u sussegwentement jippromovu lil pajjiżna fuq diversi ġurnali u siti elettroniċi barranin. Tħejjew ukoll diversi oġġetti promozzjonali biex jitqassmu f'uffiċċji tat-turiżmu u ġo fieri barra minn Malta. Il-valur totali tal-proġett hu ta' €29,000 u huwa ffinanzjat totalment mill-fondi Ewropej. Dan il-proġett beda fl-2019 u jitlesta fl-aħħar tal-2020. Matul is-sena 2019 ġew ippreparati applikazzjonijiet għall-Kunsilli Lokali, saret l-evalwazzjoni tal-applikazzjonijiet u ġew magħżula r-rebbieħa. Ser jitħejjew ukoll leaflets u brochures sabiex jippromovu l-proġett u d-destinazzjonijiet. Il-proġett għandu valur totali ta' €26,000 u huwa ffinanzjat totalment mill-fondi Ewropej. ERDF 06.9996 Riġenerazzjoni tan-Nofsinhar tal-Belt Valletta Ammont eliġibbli - € 24,000,000.00 Benefiċjarju: Il-Korporazzjoni għar-Riġenerazzjoni tal-Port il-Kbir Iż-żona tan-naħa t'isfel tal-Belt Valletta, speċifikament iż-żona ta' bejn iċ-ċentru tal-fortifikazzjonijiet u Sant'Iermu, ġiet magħżula biex isiru interventi għal żvilupp sostenibbli fid-dawl tad-differenzi soċjo- ekonomiċi bejn iż-żona ta' fuq u dik t'isfel tal-Belt Valletta. Apparti diversi interventi fiżiċi fuq is-swar, knejjes, akkomodazzjoni soċjali u spazji pubbliċi, intervent ieħor se jkun l-implimentazzjoni ta' mobile application marbuta ma' heritage trail, li ser tinkludi l-postijiet kollha ta' importanza storika, arkitettonika u reliġjuża li jinsabu fiż-żona ta' Marsamxett. L-applikazzjoni se tinkludi kontenut 3D, Realtà Miżjuda (Augmented Reality) u Realtà Virtwali li ser tikkontribwixxi għal esperjenza iktar interessanti għat-turist li ser iżur din iż-żona tal-Belt Valletta. Ammont eliġibbli - €4,997,250,67 Benefiċjarju: Iċ-Ċentru tal-Mediterran għall-Konferenzi Il-proġett jikkonsisti fl-iżvilupp ta' teknoloġija ġdida marbuta mal-Augmented Reality, fejn viżitatur ikun jista' juża smart phone jew tablet sabiex ikun parteċipi b'mod virtwali f'numru ta' xeni mill-era tal-Kavallieri ta' San Ġwann, kif ukoll mill-Ewwel u t-Tieni Gwerra Dinjija, li biddlu l-kors tal-istorja ta' Malta. jsir possibbli wara li titniżżel mobile application żviluppata speċifikament għal dan il-għan. Permezz ta' dan il-proġett, iċ-Ċentru tal-Mediterran għall-Konferenzi qed jiġi restawrat sabiex isir iktar attraenti u aċċessibbli. Barra minn hekk, il-proġett jinkludi wkoll interventi infrastrutturali oħra sabiex il-faċilitajiet li joffri ċ-Ċentru jiġu mtejba. ERDF02.035 Digital Tourism Platform (taħt il-proġett CONvErGE) Ammont Eliġibbli: €2,825,181.00 Benefiċjarju: L-Awtorità għat-Turiżmu f'kollaborazzjoni mal-Fondazzjoni Wirt Artna Il-Pjattaforma tat-Turiżmu Diġitali hija maħsuba biex isservi bħala assistent diġitali għat-turisti li jżuru pajjiżna. It-turisti se jkollhom il-possibbiltà li jniżżlu l-applikazzjoni bla ħlas fuq l-ismartphone jew it-tablet tagħhom. Permezz ta' din l-applikazzjoni, huma ser ikollhom aċċess għal firxa ta' informazzjoni differenti (bħal informazzjoni fuq mużewijiet u ġonna pubbliċi). Il-proġett ser joħloq pjattaforma waħda sabiex jiġi simplifikat il-mod ta' kif l-utent ifittex l-informazzjoni li għandu bżonn fuq il-gżejjer tagħna. Il-proġett se jara wkoll reviżjoni totali tal-uffiċċji tal-informazzjoni turistika (TIOs) imħaddma mill-Awtorità Maltija għat-Turiżmu biex joħolqu għall-ewwel darba bażi tad-data ċentralizzata. Il-proġett se jinkludi wkoll ERDF.PA.5.0100 Torrijiet matul il-Kosta tat-Tramuntana Ammont Eliġibbli: € 595,440 Benefiċjarju: L-Awtorità għat-Turiżmu b'kollaborazzjoni ma' Din l-Art Ħelwa Il-proġett jikkonsisti fir-restawr ta' tliet torrijet kostali storiċi li jinsabu tul il-kosta tat-Tramuntana tal-gżira Maltija, bl-iskop aħħari li jittejjeb il-prodott turistiku Malti. ERDF.PA.5.0101 Torrijiet matul il-Kosta tax-Xlokk Ammont Eliġibbli: €3,214,507.44 Benefiċjarju: L-Awtorità għat-Turiżmu b'kollaborazzjoni ma' Fondazzjoni Wirt Artna Il-proġett jikkonsisti fir-restawr ta' tliet torrijet kostali storiċi li jinsabu tul il-kosta tax-Xlokk tal-gżira Maltija, bl-iskop aħħari li jittejjeb il-prodott turistiku Malti. SRSP Riġenerazzjoni Urbana u Riforma fl-Implimentazzjoni ta' proġetti u mmaniġġjar fil-Belt Valletta Ammont eliġibbli: €20,000 Benefiċjarju: Il-Korporazzjoni għar-Riġenerazzjoni tal-Port il-Kbir (GHRC) Permezz ta' dan il-proġett ingħata taħriġ ġewwa Barċellona lill-uffiċjali tal-Grand Harbour Regeneration Corporation (GHRC) sabiex ikun hemm skambju ta' ideat u prattiki tajbin f'dak li għandu x'jaqsam mal- kunċett ta' riġenerazzjoni. Il-proġgett ġie konkluż fl-2019. Il-Kunsill Malti għall-Artiġjanat Il-Ministeru għat-Turiżmu pparteċipa b'mod attiv fil-Kunsill Malti għall-Artiġjanat. Dan il-Kunsill jifforma parti mill-funzjonijiet tal-Ministeru għall-Ekonomija, Investiment u Intrapriżi Żgħar, u huwa kompost minn numru ta' uffiċjali li jirrappreżentaw diversi Ministeri fl-amministrazzjoni pubblika kif ukoll rappreżentanti Il-Ministeru għat-Turiżmu pparteċipa b'mod attiv fil-Kunsill għat-Tagħlim tal-Ingliż. Dan il-Kunsill jifforma parti mill-funzjonijiet tal-Ministeru għall-Edukazzjoni u x-Xogħol, u huwa kompost minn diversi uffiċjali li jirrappreżentaw diversi ministeri u entitajiet pubbliċi kif ukoll minn rappreżentanti tal-industrija. L-għan aħħari tal-Kunsill huwa li jiġi assigurat li Malta tkompli tistabbilixxi ruħha bħala destinazzjoni mis-settur tal-artiġjanat. Il-Kunsill għat-Tagħlim tal-Ingliż ċentrali għat-tagħlim tal-Ingliż. Introduzzjoni L-Information Management Unit (IMU) hu responsabbli għall-iżvilupp u l-ġestjoni tal-Informazzjoni u t- Teknoloġija tal-Komunikazzjoni (ICT) fi ħdan il-Ministeru għat-Turiżmu, bl-għan primarju jkun li jagħti direzzjoni strateġika u jamministraha biex jiġi aċċertat li d-data tiġi trasformata f'informazzjoni bħala riżorsa strateġika. Il-funzjoni titmexxa miċ-Chief Information Officer (CIO), li r-rwol tiegħu huwa li jiġi żgurat l- allinjament tal-ICT mal-għanijiet u l-prijoritajiet prinċipali tal-Ministeru, kif ukoll mal-prijoritajiet u l- programm tal-Gvern ċentrali, il-Manifest Elettorali, il-Miżuri tal-Baġit u l-viżjoni inkorporati fl-istrateġija nazzjonali tal-ICT f'Malta mibnija fuq l-Istrateġija Nazzjonali tal-Gvern u l-miri tal-Ewropa 2020. Il-ħidma tal-IMU hija maqsuma fi tliet oqsma prinċipali li huma r-responsabbiltajiet orizzontali ta' kuljum, ir-responsabbiltajiet vertikali li jinkludu proġetti, u r-responsabbiltajiet ta' governanza li jinvolvu attivitajiet Ir-responsabbiltajiet orizzontali jinkludu appoġġ ta' kuljum, pariri tekniċi, xiri ta' tagħmir teknoloġiku, software u liċenzji, manutenzjoni ta' inventarji, immaniġġjar tal- vot kapitali tal-ICT, tfassil tal-baġit, applikazzjonijiet għal servizzi tal-ICT, immaniġġjar ta' kuntratti, evalwazzjonijiet ta' software, taħriġ fl-użu ta' software u applikazzjonijiet, u l-immaniġġjar tas-siti elettroniċi kollha li jaqgħu taħt ir-responsabbiltà tal-Ministeru. Fost il-funzjonijiet ewlenin (core functions) tal-IMU, il-governanza tal-ICT kienet inkorporata fl- operazzjonijiet kollha tal-Ministeru u b'mod kontinwu. Għal dan l-għan, l-IMU jipprovdi tmexxija u kontroll permezz ta' policies u proċeduri kif meħtieġ. Fost dawn il-policies tajjeb li nsemmu l-ICT Governance Framework li huwa linja gwida dwar l-adozzjoni u l-użu tat-teknoloġija fi ħdan il-Ministeru, u li jikkonsisti f'sett ta' policies (magħrufa bħala GMICT Policies). Permezz ta' dan il-framework l-IMU jagħti direzzjoni lid-dipartimenti konċernati biex tiġi salvagwardjata u implimentata l-governanza tal-ICT fil-kuntest ta' kontabilità fl-għoti tas-servizz u responsabilità. F'din is-sena d-direzzjoni tal-IMU fi ħdan il-Ministeru kienet li tkompli ttejjeb it-tixrid ta' servizzi online kemm għall-pubbliku ġenerali kif ukoll fi ħdan is-Servizz Pubbliku. Fil-fatt l-IMU, b'kollaborazzjoni mal- MITA, kompliet programm ta' xogħol li jkun jista' jespandi fuq is-servizzi eżistenti kif ukoll jissimplifika l- proċessi interni (workflows) u jittrasformahom f'dawk online. Dan li ġej huwa sommarju tal-proġetti ewlenin u inizjattivi li fihom l-IMU kien involut matul s-sena taħt reviżjoni. Pjattaforma Diġitali għat-Turiżmu (Digital Tourism Platform) – Mapping Tomorrow Project Bħala sieħeb fil-CONvErGE, proġett iffinanzjat mill-Unjoni Ewropea bl-għan ewlieni li joħloq u jġib flimkien diversi applikazzjonijiet tas-servizz tat-Teknoloġija tal-Informatika (IT) taħt umbrella waħda, il- Ministeru għat-Turiżmu (bil-parteċipazzjoni tal-Awtorità tat-Turiżmu - MTA) kien responsabbli għall- implimentazzjoni ta' Pjattaforma Diġitali għat-Turiżmu (Digital Tourism Platform). Permezz ta' dan il-proġett inħoloq repożitorju ċentrali ta' informazzjoni bl-iskop ewlieni li titjieb il-gwida għat-turisti fir-rigward tal-attrazzjonijiet nazzjonali (eż. mużewijiet, ġonna pubbliċi, pjazez, tours eċċ.). l-informazzjoni hi mfassla skont il-profil u lokazzjoni fiżika tal-utent u aċċessibbli permezz ta' tagħmir mobbli bħal smart phones u tablets, kif ukoll iktar tard fl-2020 permezz ta' kjoskijiet ta' informazzjoni diġitali (digital kiosks) li se jiġu installati f' żoni turistiċi ewlenin. Minbarra d-disponibilità ta' informazzjoni lit-turisti li jżuru Malta, is-sistemi jiġbru wkoll data dwar postijiet frekwentati minn turisti kif ukoll informazzjoni ġenerika dwar il-gosti tagħhom li jistgħu jgħinu lill-Gvern u lis-settur privat biex itejbu aktar is-servizzi u l-prodott tagħhom. L-informazzjoni maħżuna se tkun disponibbli f'open format lil entitajiet, negozji u ċittadini. Dan il-proġett qed jikkontribwixxi direttament għall-kisba ta' Digital Malta u jwettaq il- kunċett ta' One Government, filwaqt li jikkapitalizza fuq economies of scale. L-implimentazzjoni tal- eServices bdiet din is-sena, bl-ewwel servizz elettroniku mniedi jkun dak tal-Uffiċċji tal-Informazzjoni Sussegwentement tnediet il-mobile app bl-isem ta' VisitMalta+ li qed tipprovdi lit-turisti u ċ-ċittadin b'informazzjoni dwar attrazzjonijiet u attivitajiet madwar il-gżejjer u li għandha l-potenzjal li tbiddel il-mod kif il-viżitaturi jesperjenzaw il-waqfa tagħhom fi xtutna. Dan il-proġett tkompla bl-implimentazzjoni tal-Augmented u Virtual Reality mobile app bl-skop li l- informazzjoni li turist ser ikun qed jieħu waqt li jkun ġo pajjiżna tkun ukoll ikkumplimentata minn servizzi diġitali li jgħollu l-livell tal-informazzjoni filwaqt li jistiednu lill-utent biex jinteraġixxi mas-sistemi Dawn is-sistemi ser ikunu l-ewwel tan-natura tagħhom f'Malta u ser jorbtu ma' proġetti simili li qed isiru minn entitajiet oħra taħt l-istess Ministeru sabiex sa kmieni fl-2020 is-settur turistiku lokali jkollu firxa wiesgħa u vasta ta' servizzi diġitali li għandhom iwittu t-triq għall-era tat-turiżmu diġitali. L-istrateġija għall-Mobile apps – mServices (Government Mobile Services) L-IMU nieda mServices ġodda li issa huma aċċessibbli minn maltapps, liema mobile app tagħti viżibilità u aċċess għall-mServices kollha tal-Gvern Malti u li permezz tagħhom il-pubbliku jista' jaċċessa s-servizzi governattivi mill-mowbajl 24 siegħa kuljum, minn kullimkien u matul is-sena kollha. VisitMalta+ qed tipprovdi lit-turisti u ċ-ċittadini informazzjoni dwar attrazzjonijiet u attivitajiet madwar il-gżejjer u għandha l-potenzjal li tbiddel il-mod kif il-viżitaturi jesperjenzaw il-waqfa tagħhom fi Permezz ta' din is-sistema qed jiġi offrut servizz ħolistiku għat-turisti, li filwaqt li jindirizza l- problema tas-silo mentality billi tiżdied il-koperazzjoni, jippermetti wkoll lill-partijiet interessati juru b'mod ċentrali prodott jew avveniment lill-utenti permezz ta' app ċentrali. Clean and Upkeep (Monitoraġġ taż-Żoni tat-Turiżmu) - Mapping Tomorrow Project Sistema ġdida ġiet żviluppata bħala layer fuq il-Clean and Upkeep app li hi diġà disponibbli fuq maltapps (App Store u Google Play) li tippermetti lill-utent jirrapporta problema ta' tindif jew manutenzjoni direttament lill-awtorità rilevanti billi sempliċement jiftaħ l-app, jieħu ritratt u jibgħat rapport. Permezz ta' investiment min-naħa tal-Ministeru għat-Turiżmu, l-app issa se tkun qed tibgħat il-geo tagged report awtomatikament lill-Fondazzjoni għall-Iżvilupp fiż-Żoni tat-Turiżmu (FTZD), li tieħu ħsieb il-ġestjoni ġenerali u t-titjib ta' żoni turistiċi, jew lid-Diviżjoni tat-Tindif u Manutenzjoni skont iż-żona attwali tal-utent u dan b'mod trasparenti għall-utent. Ladarba r-rapport jintbagħat, l-utenti jistgħu jsegwu l-progress tal-każ fl-app, filwaqt li n-notifiki tal-progress jintbagħtu permezz tal-app mill-entità responsabbli. L-IMU flimkien ma' Malta Marittima qed ifassal il-qafas diġitali għall-implimentazzjoni tas-CISE. sistema għandha tindirizza l-ostakli legali, tekniċi u kulturali attwali fil-kondiviżjoni tad-dejta marittima f'dak li għandu x'jaqsam mas-sigurtà marittima, kontroll tas-sajd, tħejjija u reazzjoni għat-tniġġis tal-baħar, dwana, kontroll tal-fruntiera, infurzar tal-liġi ġenerali u d-difiża. CISE hija għalhekk deskritta bħala kollezzjoni ta' Architectural Building Blocks definiti f'sett ta' ftehimiet ta' interoperabbiltà li jippermettu lill-parteċipanti jaqsmu informazzjoni permezz ta' servizzi diġitali interoperabbli. Dan il-proġett, li qed jiġi mmonitorjat ukoll mill-Uffiċċju tal-Prim Ministru, huwa maħsub biex jintegra l- funzjonijiet imsemmija hawn fuq fil-livell nazzjonali, u b'hekk jiġbor flimkien diversi partijiet interessati. Eventwalment l-informazzjoni tista' tinqasam ma' stati membri oħra tal-UE. L-IMU flimkien ma' Malta Marittima fassal pjan biex jimplimenta Marine Core Data Services Platform. Din se tiġbor fiha dejta dwar il-baħar fi pjattaforma waħda li tkun tista' tintuża għal studji dwar il-fattibbiltà, studji ekonomiċi, deċiżjonijiet ibbażati fuq ix-xjenza, monitoraġġ u ġestjoni tal-ibħra u l-assi kostali ta' Il-pjattaforma se tipprovdi sistema nazzjonali b'saħħitha fejn dipartimenti oħra jistgħu jibdew jgħaddu l-informazzjoni marittima tagħhom f'sistema integrata. L-għan ewlieni hu li l-IMU jadotta xiri ta' printers/copiers li huma effiċjenti, irħas u li jikkunsmaw inqas enerġija. Għal dan l-għan ġew imfassla dettalji tekniċi għall-printers/copiers b'mod konformi mal-miri tal- Matul il-proċess ta' Tenders/RFQ, jintgħażlu l-irħas printers/copiers li jkunu jissodisfaw dawn il-kriterji, kif imfassla fid-dettalji tekniċi. Biex jiġi żgurat kontroll fuq l-ispejjeż tal-istampar, il-multifunction printer/copiers iżommu d-dettalji tal- istampar li jkun sar, inkluż l-ammonti li kull persuna tipprintja. Dan jgħin biex titqajjem kuxjenza u jinżamm kontroll fuq l-ispejjeż tal-ikkupjar u l-istampar. Barra minn hekk l-IMU qiegħed janalizza din l-infomazzjoni biex jiżgura li dawn il-magni qed jagħtu lura dak li kien mistenni. Qed jiġi żgurat ukoll li dawn il-magni jkollhom l-aħħar teknoloġiji, biex niżguraw li l-miri tal-Green Initiative jkunu milħuqa. F'dan il-kuntest l-IMU ħa ħsieb jinkoraġġixxi lill-ħaddiema fil-Ministeru biex jadottaw prattiki li huma favur din l-inizjattiva u fl-istess ħin jitkabbar l-għarfien ambjentali mal-uffiċjali. Pereżempju, li jitnaqqas l-ikkupjar jew l-istampar, jintuża duplex printing (stampar fuq żewġ naħat tal-karta), stampar bil-kulur jintuża biss fejn ikun hemm il-bżonn, eċċ. L-IMU ser jibqa' jippromovi metodi u teknoloġiji tal-istampar li huma iktar sostenibbli. Sottomissjoni għall-ICT Budget F'Mejju 2019 tkompla l-proċess ta' baġitjar li jikkonsisti f'sottomissjoni għal talba għal fondi għas-servizzi operattivi (OPEX) u għall-proġetti kapitali (CAPEX) tal-ICT fi ħdan il-Ministeru u d-Dipartimenti konċernati. Għalhekk saret talba lid-dipartimenti u lill-entitajiet tal-Ministeru biex jipprovdu r-rekwiżiti tal- IT għall-2020 b'allinjament bejn l-istrateġija tal-Ministeru u dik tal-IMU. Din it-talba tal-baġit tiġi evalwata mill-Aġenzija Maltija tat-Teknoloġija tal-Informatika (MITA) u fl-aħħar sottomessa lill-Ministeru għall- Oħrajn Teknoloġija tal-Informatika (MITA). Siti elettroniċi tal-Ministeru Proġetti oħra li minn żmien għal żmien ġew imressqa skont l-aġenda tas-settur u oħrajn fuq skala iktar wiesgħa li jiġu diskussi fil-Forum tas-CIOs flimkien mal-Uffiċċju tal-Prim Ministru u l-Aġenzija Maltija tat- Bi tkomplija tax-xogħol li ġie mwettaq fis-snin preċedenti, l-IMU b'kollaborazzjoni mal-partijiet varji interessati kompla jaġġorna u jtejjeb siti elettroniċi tal-Ministeru kif ukoll ta' dawk l-entitajiet li jaqgħu taħt il-portafoll tal-Ministeru. Simplifikazzjoni u kollaborazzjoni aħjar bejn id-dipartimenti u entitajiet L-IMU, flimkien mad-dipartimenti u l-entitajiet, kompla jimplimenta numru ta' formoli elettroniċi sabiex jiffaċilita ssottomissjoni ta' informazzjoni kemm interna kif ukoll esterna. Permezz tal-implimentazzjoni ta' dawn il-formoli, id-dipartimenti u entitajiet konċernati bdew jikkonvertu proċessi li tradizzjonalment kienu jsiru manwalment għal dawk diġitali u hekk ikunu simplifikati proċeduri u prattiki ta' xogħol. Talbiet għal Servizzi tal-ICT L-IMU jevalwa, japprova jew jirrifjuta t-talbiet għal servizzi tal-ICT meħtieġa mill-utenti tal-ministeri u L-approvazzjonijiet finali jingħataw biss permezz tal-IMU biex tiġi żgurata governanza u sigurtà aħjar meta jiġi mogħti aċċess għal sistemi ta' informazzjoni filwaqt li l-ispejjeż relatati jinżammu taħt kontroll. Appoġġ u sostenn lid-dipartimenti L-IMU joffri l-ewwel linja ta' sapport għal servizzi tal-ICT lill-ħaddiema kollha fi ħdan il-portafoll tal- L-iskop hu li jipprovdi helpdesk tal-ICT sabiex jilqa' u jidentifika mistoqsijiet u talbiet mibgħuta F'dan il-kuntest l-IMU jipprovdi appoġġ tekniku u operattiv ġenerali fi ħdan il-Ministeru. Id- Direttorat tas-Servizzi Korporattivi Introduzzjoni Id-Direttorat tas-Servizzi Korporattivi fi ħdan il-Ministeru għat-Turiżmu jkopri l-funzjoni ta' sapport għall- Ministeru kollu u l-entitajiet varji li jaqgħu taħt ir-responsabbiltà tal-Ministeru. Id-Direttorat tas-Servizzi Korporattivi fi ħdan il-Ministeru huwa magħmul minn tim ta' 21 persuna li huma responsabbli mill-finanzi, baġitjar, safar, riżorsi umani, reġistru u funzjonijiet amministrattivi oħra tal-Ministeru. Dawn is-sezzjonijiet kollha msemmija hawn fuq huma mmexxija mid-Direttur għas-Servizzi Korporattivi bl-għajnuna tal- Assistent Direttur. Id-Direttorat tas-Servizzi Korporattivi jaħdem f'kollaborazzjoni mill-qrib ma' taqsimiet oħra fil-Ministeru u l-entitajiet taħt ir-responsabbiltà tal-Ministeru. It-taqsima finanzjarja hija primarjament responsabbli għall-immaniġġjar u l-amministrazzjoni tal-baġit, l- akkwist, id-dħul u l-infiq tal-Ministeru kif ukoll ir-rilaxx ta' pagamenti ta' lottijiet lil entitajiet diversi. sezzjoni tal-finanzi hija mmaniġġjata minn tim ta' żewġ (2) prinċipali anzjani, u Assistant Manager wieħed Dawn huma responsabbli wkoll għall-kontroll tal-fjuwil għal dawk l-uffiċjali li huma intitolati li jirċievu dawn il-perkaċċi u li jikkollaboraw ma' uffiċjali oħra dwar affarijiet finanzjarji. Hemm ukoll żewġ (2) persuni oħra - Manager II (Procurement) u Manager I (Procurement) - li huma responsabbli għall-ħruġ ta' ordnijiet ta' xiri, u għandhom ukoll il-funzjoni li jfittxu l-akkwisti meħtieġa (procurement) wara li jkunu kisbu l-approvazzjonijiet meħtieġa. Minn żmien għal żmien, id-Direttur tas-Servizzi Korporattivi jara li ssir evalwazzjoni tas-sitwazzjoni finanzjarja sabiex ikun konfermat li l-finanzi qegħdin jiġu amministrati skont il-budget plans, u jekk jinstab li jkun hemm il-ħtieġa ta' finanzi addizzjonali, issir it-talba lill-Ministeru għall- Riżorsi Umani Iż-żamma tas-sistema tal-immaniġġjar tar-riżorsi umani hija mmaniġġjata minn tim ta' ħames (5) persuni (li jikkonsisti f'Assistent Prinċipal, Assistant Manager, Office Managment Assistant, Ufficjal Klerikali u Il-funzjoni tar-riżorsi umani hija li żżomm rekords ta' attendenza, ħruġ ta' pagi, monitoraġġ u rappurtar tal-leave f'każ ta' mard, l-arranġamenti tal-ivvjaġġar għar-rappreżentanti kollha tal-Ministeru, kif ukoll iżżomm rekords hands-on tal-istatus tal-persuni li huma ingaġġati fuq bażi kuntrattwali. toħroġ ukoll sejħiet għall-applikazzjonijiet, tirċievi applikazzjonijiet u tħejji ittri ta' ħatriet (kemm għall- kandidati li għaddew kif ukoll għall-membri tal-bord u tal-kumitati). Id-Direttur tas-Servizzi Korporattivi ħa ħsieb ukoll li jżomm kuntatt kontinwu mal-impjegati kollha filwaqt li għamel laqgħat regolari biex jiżgura li l-affarijiet tad Direttorat tas-Servizzi Korporattivi mxew skont ir-regoli. Id-Direttorat tas-Servizzi Korporattivi huwa wkoll responsabbli għall-akkwist tal-oġġetti kollha meħtieġa għat-tmexxija ta' kuljum tal-Ministeru, kif ukoll għall-infurzar tar-regolamenti tal-akkwist għal kwalunkwe provvisti, xogħlijiet jew servizzi akkwistati dipartimentalment mill-Ministeru. Barra minn dan, id-Direttur tas-Servizzi Korporattivi għandu wkoll rwol bħala Chairman fuq il-Kumitat tal-Kuntratti Dipartimentali għall-Ministeru għat-Turiżmu fejn saru diversi laqgħat matul l-aħħar sentejn biex jingħataw bosta offerti dipartimentali u l-aktar akkwirent frekwenti kienet l-Awtorità tat-Turiżmu ta' Malta. Manutenzjoni Id-Direttorat tas-Servizzi Korporattivi huwa wkoll responsabbli minn tim ta' erba' (4) persuni, immexxija minn foreman, li jieħdu ħsieb iż-żamma u kull xogħol ta' tiswija li jkun hemm bżonn fil-binja tal-Ministeru ġewwa Triq ir-Repubblika, kif ukoll fl-entitajiet oħra li jaqgħu taħt il-kappa tal-Ministeru għat-Turiżmu, meta u fejn ikun hemm bżonn.